Mohammads Rezā Pehlevī
Mohammads Rezā šahs Pehlevī (persiešu: محمد رضا شاه پهلوی; dzimis 1919. gada 26. oktobrī, miris 1980. gada 27. jūlijā) bija Irānas šahs no 1941. līdz 1979. gadam. Viņš bija otrais un pēdējais Pehlevī dinastijas valdnieks. Kāpa tronī Otrā pasaules kara laikā, pēc tam kad Rezā šahs Pehlevī bija spiests pamest valsti pēc Lielbritānijas un PSRS iebrukuma. Irānas Islāma revolūcijas laikā bēga no valsts un mira trimdā.